सैम करन ने PM को बॉलिंग की, इंग्लैंड के टी-20 कैप्टन बटलर ने जर्सी गिफ्ट की
UK PM Rishi Sunak Plays Cricket With England Team, Video Goes Viral - वनडे और टी-20 वर्ल्ड कप चैंपियन इंग्लैंड टीम ने बुधवार 22 मार्च को ब्रिटेन के प्रधानमंत्री ऋषि सुनक से उनके घर 10 डाउनिंग स्ट्रीट में मुलाकात की। सुनक के साथ सैम करन, डेविड मलान, फिल सॉल्ट, लियाम लिविंगस्टो
वनडे और टी-20 वर्ल्ड कप चैंपियन इंग्लैंड टीम ने बुधवार 22 मार्च को ब्रिटेन के प्रधानमंत्री ऋषि सुनक से उनके घर 10 डाउनिंग स्ट्रीट में मुलाकात की।
सुनक के साथ सैम करन, डेविड मलान, फिल सॉल्ट, लियाम लिविंगस्टोन, रिचर्ड ग्लीसन, टाइमल मिल्स और क्रिस जॉर्डन उनके घर के पीछे गार्डन में क्रिकेट खेलते नजर आए। 10 डाउनिंग स्ट्रीट के ऑफिशियल यूट्यूब चैनल ने इसका वीडियो बुधवार को अपलोड किया।
इंग्लैंड टी-20 टीम के कप्तान जोस बटलर ने PM ऋषि सुनक को इंग्लैंड की जर्सी गिफ्ट की। इसे देख सुनक बोले - यह जर्सी बहुत सुंदर है। मैं हमेशा से यह जर्सी चाहता था।
इंग्लैंड क्रिकेट के लिए यह गोल्डन पीरियड: सुनक 
सुनक ने इंग्लैंड टीम को बधाई देते हुए वीडियो जारी किया। इसमें उन्होंने कहा कि एक PM और क्रिकेट फैन के तौर पर इंग्लैंड क्रिकेट टीम का 10 डाउनिंग स्ट्रीट पर स्वागत करना मेरे लिए बहुत खुशी की बात थी। इंग्लैंड क्रिकेट टीम के लिए यह स्वर्णिम दौर है।
वनडे और टी-20 वर्ल्ड कप जीतने के बाद अब इस साल हमारे देश में एशेज भी खेला जाएगा। क्रिकेट सभी का गेम है। मुझे यकीन है कि हमारी क्रिकेट टीम की सफलता को देख आने वाली पीढ़ी का क्रिकेट की ओर रुझान बढ़ेगा। यह बच्चों को प्रेरित करेगा।
इंग्लैंड ने पाकिस्तान को 2022 के टी-20 फाइनल में हराया था
इंग्लैंड ने ऑस्ट्रेलिया में टी-20 वर्ल्ड कप के फाइनल में पाकिस्तान को 5 विकेट से हराया था। इसके साथ ही टीम ने दूसरी बार टी-20 वर्ल्ड कप जीता था। इंग्लैंड के नाम इस समय वनडे वर्ल्ड कप खिताब भी है। पहली बार किसी टीम के पास एक साथ वनडे और टी-20 दोनों वर्ल्ड टाइटल हैं।
क्रिकेट से जुड़ी ये खबरें भी पढे़ें...
पाकिस्तान में हो सकता है आधा एशिया कप:टीम इंडिया के मैच UAE, ओमान या श्रीलंका में; 3 बार भारत-पाक मैच की उम्मीद
सितंबर में इसी साल होने वाला एशिया कप पाकिस्तान में ही हो सकता है। ESPN क्रिकइंफो की रिपोर्ट के अनुसार, टूर्नामेंट के ज्यादातर मैच पाकिस्तान में होंगे। हालांकि, भारतीय टीम के जितने भी मैच होंगे, उन्हें UAE, ओमान या श्रीलंका में से किसी एक जगह शिफ्ट कराया जा सकता है। टूर्नामेंट में 3 बार भारत-पाक मैच होने की उम्मीद है। पढ़ें पूरी खबर
IPL में टॉस के बाद चुन सकेंगे प्लेइंग-11:विकेटकीपर या फील्डर के गलत मूवमेंट पर पेनल्टी, बैटिंग टीम को मिलेंगे 5 रन
इंडियन प्रीमियर लीग (IPL) का नया सीजन 31 मार्च से शुरू हो रहा है। 10 टीमों के सीजन में इस बार कुछ नए रूल भी जुड़ रहे हैं। टीमें अब टॉस में बैटिंग या बॉलिंग का फैसला करने के बाद प्लेइंग-11 चुन सकेंगी। टॉस के बाद ही टीमों को 4 इम्पैक्ट प्लेयर भी बताने होंगे। पढ़ें पूरी खबर